*Denne artikkelen omfatter subregionen i Afrika. For det nåværende landet i denne regionen, se Sør-Afrika; for det tidligere landet, se Den sydafrikanske republikk.*
Sørlige Afrika i rødt
FNs inndeling av verden i subregioner.
Regioner i Den afrikanske union. Her er Angola, Malawi, Mosambik, Zambia og Zimbabwe inkludert i Sørlige Afrika, mens Mauritania er inkludert i Nordlige Afrika og Sudan i Østlige Afrika.

██ Sørlige Afrika (FN subregion)

██ Geografisk, inkludert over

██ Southern African Development Community (SADC)

**Sørlige Afrika** er den sørligste subregionen på det afrikanske kontinentet. Den dekker et landareal på 2 650 670 km² med 68 599 000 innbyggere i juli 2022.

I FNs liste over geografiske subregioner, utgjør fem land Sørlige Afrika:

| Land: | Areal km² | Folketall | Hovedstad |
| --- | --- | --- | --- |
| Botswanas flagg Botswana | 581 730 | 2 384 246 | Gaborone |
| Eswatinis flagg Eswatini | 17 364 | 1 121 761 | Mbabane |
| Lesothos flagg Lesotho | 30 355 | 2 193 970 | Maseru |
| Namibias flagg Namibia | 824 292 | 2 727 409 | Windhoek |
| Sør-Afrikas flagg Sør-Afrika | 1 219 090 | 57 516 665 | Pretoria |
| Sum | 2 672 831 | 65 944 051 |  |

Sør-Afrika er det største og mest folkerike landet. Engelsk er offisielt språk i alle landene, afrikanske språk er også utbredt.

Største byområder er Johannesburg, Cape Town, Durban, Pretoria og Port Elizabeth.

Definisjoner og anvendelse
--------------------------

Begrepet sørlige Afrika er variabelt definert ved geografi eller geopolitikk. Innen regionen er det mange territorier – inkludert Sør-Afrika-republikken, et etterfølgende land av Den sørafrikanske republikk

Regionen blir ofte brukt i omfattelsen av andre territorier:

* Angola – også inkludert i Sentral-Afrika
* Mosambik  og Madagaskar – også inkludert i Øst-Afrika
* Malawi, Zambia og Zimbabwe – noen ganger inkludert i Sørlige Afrika og tidligere av Den sentralafrikanske føderasjon
* Komorene, Mauritius, Seychellene, Mayotte og Réunion – små øyterritorier i Indiahavet, øst for det afrikanske fastlandet

Den demokratiske republikken Kongo og Tanzania, dog mer kjent i henholdsvis Sentral- og Østafrika, inkluderes iblant Sørlige Afrika.

Den sørafrikanske tollunion (SACU), dannet i 1969, omfatter de fem landene i FNs subregion *Sørlige Afrika*.

Betegnelsen *Sørlige Afrika* ble også brukt for å referere til Sør-Afrika og de «uavhengige» Bantustanerne som ble gjeninnlemmet i Sør-Afrika som en følge av slutten på apartheid i 1994.

En annen geografisk skisse av regionen er den delen av Afrika som er sør for elvene Kunene og Zambezi — dette gjelder for Sør-Afrika, Lesotho, Swaziland, Namibia, Botswana, Zimbabwe og den sørlige delen av Mosambik. Dette er den mest brukte definisjonen i Sør-Afrika.

Geografi
--------

Et sammensatt satellittbilde av Sørlige Afrika.
Terrenget i Sørlige Afrika er variert; alt fra skog og gressletter til ørkener. Regionen har både lavtliggende kystområder og fjell. 

Når det gjelder naturressurser, har regionen verdens største ressurser av platina, krom, vanadium og kobolt, så vel som uran, gull, titanium, jern og diamanter.

Økonomi
-------

Regionen skiller seg fra resten av Afrika med sin eksport; de største eksportvarene er platina, diamanter, gull og uran. Derimot er *Sørlige Afrika* likt når det gjelder flere andre problemer på resten av kontinentet. Kolonialismen har satt sine spor på utviklingen gjennom tidene, i dag er fattigdom, politisk korrupsjon og hiv/aids er noen av de største faktorene som forhindrer økonomisk vekst. Streben etter økonomisk og politisk stabilitet er en viktig del av regionens målsettinger, noe som har blitt ettertrykkelig påpekt av SADC.

Miljøfaktorer
-------------

Regionen har bred variasjon av økoregioner, inkludert gressletter, bushveld, karoo, savanner og elvebreddsoner. Selv om større forstyrrelser har forekommet i noen regioner etter tap av habitat, som en følge av menneskelig overbefolkning, er det fortsatt betydelige mengder av diverse ville dyrearter, inkludert hvite neshorn, løver, leoparder, impala, kudu, blå gnu, Grønn marekatt og elefant.

Kultur og folkeslag
-------------------

Sørlige Afrika er hjem til mange kulturer og folkeslag. Afrikanske folkeslag i området inkluderer zulu, xhosa, ndebele, tswana, sepedi, venda, basotho, san, tsonga, afrikandere og shona (selv om denne listen er langt fra dekkende). Koloniserings- og etableringsprosessen resulterte i at en betydelig andel av befolkningen er av europeisk og indisk opphav i mange av de sørlige afrikanske landene.

Referanser
----------

1. ↑  FN: World Statistics Pocketbook 2021
2. ↑  United Nations, Department og Economic and Social Affairs: World Population Prospects, The 2022 revision.
3. ↑  CIA World Factbook: Land i Afrika. Areal og folketall estimert for 2022.
4. ↑  CIA: The World Factbook

| * v
* d
* r
Subregioner |
| --- |
| Afrika | Nordlige Afrika **·** Sentrale Afrika **·** Sørlige Afrika **·** Vestlige Afrika **·** Østlige Afrika |
| Amerika | Karibia **·** Nordlige Amerika **·** Sentrale Amerika **·** Sørlige Amerika |
| Asia | Nordlige Asia **·** Sentrale Asia **·** Sørlige Asia **·** Sørøst-Asia **·** Vestlige Asia **·** Østlige Asia |
| Europa | Nordlige Europa **·** Sørlige Europa **·** Vestlige Europa **·** Østlige Europa |
| Oseania | Australia **·** Melanesia **·** Mikronesia **·** Polynesia |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** BNE **·** GeoNames
 |